На основу члана 22. став 1. и члана 24. став 1. Правилника о раду тела за координацију послова безбедности саобраћаја на путевима („Службени гласник РС”, број 16/24), на предлог тела за координацију послова безбедности саобраћаја на путевима на територији локалне самоуправе Нова Варош, Надлежни извршни орган локалне самоуправе Општинско веће општине Нова Варош на седници одржаној дана 01.04.2024. године, доноси

# **ПРОГРАМ**

## за рад тела за координацију послова безбедности саобраћаја на подручју локалне самоуправе Нова Варош за 2024. годину

**I УВОД**

Програмом за рад тела за координацију послова безбедности саобраћаја на подручју локалне самоуправе Нова Варош за 2024. годину (у даљем тексту: Програм) утврђују се циљеви, мере и активности у оквиру одређених области рада, рокови, финансијска средства и одговорни субјекти за спровођење истих, предвиђени законским и подзаконским прописима о безбедности саобраћаја на путевима у циљу унапређења безбедности саобраћаја на путевима.

У складу са Одлукомs о распореду и коришћењу средстава за финансирање унапређења безбедности саобраћаја на путевима у 2024. години (у даљем тексту: Одлука) чији је саставни део Национални годишњи програм унапређења безбедности саобраћаја на путевима за 2024. годину и Првим јавним позивом за финансирање унапређења безбедности саобраћаја на путевима у 2024. години (број: 401-00-00004/2024-01, од дана 19.03.2024. године, у даљем тексту: Јавни позив) опредељена су средства за финансирање безбедности саобраћаја у износу од 7.000.000,00 динара.

Средства која се додељују Јавним позивом, имају за циљ повећање безбедности учесника у саобраћају уз транспарентну и ефикасну расподелу и коришћење средстава за финансирање мера и активности за унапређење безбедности саобраћаја на путевима у Републици Србији, чиме се тежи достизању стратешког циља - да се смањи број погинулих и тешко телесно повређених лица за 50% до 2030. године, у односу на 2019. годину, као и без погинуле деце у саобраћају од 2030. године.

Програм јединице локалне самоуправе, у складу са Јавним позивом, садржи следеће области рада:

1) унапређење саобраћајне инфраструктуре са становишта унапређења безбедности саобраћаја на путевима;

2) рад тела за координацију;

3) унапређење саобраћајног васпитања и образовања;

4) превентивно-промотивне активности из области безбедности саобраћаја на путевима; и

5) научно-истраживачки рад у области безбедности саобраћаја.

Средства која се додељују по Јавном позиву јесу наменска средства, која се опредељују у складу са Националним програмом и могу се користити искључиво за реализацију појединачних мера и активности утврђених Стратегијом безбедности саобраћаја Републике Србије за период од 2023. до 2030. године, са Акционим планом за период од 2023. до 2025. године („Службени гласник РСˮ, број 84/23) које спроводе јединице локалних самоуправа или су партнери у спровођењу мера и активности.

**II ПЛАНИРАНЕ АКТИВНОСТИ ТЕЛА ПО ОБЛАСТИМА**

|  |  |  |  |  |  |
| --- | --- | --- | --- | --- | --- |
| **Област: Унапређење саобраћајне инфраструктуре** | | | | | |
| Р. бр. | Мера/Активност | Рокови \* | Финансијска средства (РСД) | Одговорни субјекти | Веза са активности у АП\*\* |
|  | Сигурни путеви за децу од куће до школе  **(**израда плана, техничке документације за обезбеђење зоне школа са имплементацијом мера из пројекта)  Радови подразумевају уређење саобраћајне и пешачке инфраструктуре на најчешћим путањама кретања са дигитализацијом пројекта. | III и IV | 2.800.000,00 | Савет за безбедност саобраћаја, Општинска управа | 2.5.2.  2.5.3.  2.5.4. |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |  |  |  |
| --- | --- | --- | --- | --- | --- |
| **Област: Рад тела** | | | | | |
| Р. бр. | Мера/Активност | Рокови \* | Финансијска средства (РСД) | Одговорни субјекти | Веза са активности у АП\*\* |
|  | Дневнице за рад савета   * Савет за безбедност саобраћаја у ЈЛС одржава редовне седнице и реализује активности у складу са ЗоБС и другим прописима | II, III и IV | 130.000,00 | Савет за безбедност саобраћаја, Општинска управа | 1.4.7. |
|  | Трошкови усавршавања чланова савета   * Именовање, стручно оспособљавање и усавршавање чланова савета за послове безбедности саобраћаја у ЈЛС | II, III и IV | 120.000,00 | Савет за безбедност саобраћаја, Општинска управа | 1.4.2  1.4.3. |
|  |  |  |  |  |  |
|  |  |  |  |  |  |
|  |  |  |  |  |  |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |  |  |  |
| --- | --- | --- | --- | --- | --- |
| **Област: Унапређење саобраћајног образовања и васпитања** | | | | | |
| Р. бр. | Мера/Активност | Рокови \* | Финансијска средства (РСД) | Одговорни субјекти | Веза са активности у АП\*\* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |  |  |  |
| --- | --- | --- | --- | --- | --- |
| **Област: Превентивно-промотивне активности из области безбедности саобраћаја** | | | | | |
| Р. бр. | Мера/Активност | Рокови \* | Финансијска средства (РСД) | Одговорни субјекти | Веза са активности у АП\*\* |
|  | Реализација кампања на унапређењу безбедности угрожених категорија учесника у саобраћају –  (Реализација кампање са активностима на терену, едукацијама, набавком и поделом промотивно едукативног материјала за децу, младе, старе 65+, родитеље са поделом дечијих аутоседишта, возаче и путнике ПА, возаче теретних возила, трактористе, мотоциклисте, мопедисте, бициклисте и пешаке, сходно анализи угрожених категорија) | II, III и IV | 2.800.000,00 | Савет за безбедност саобраћаја, Општинска управа | 4.2.1.  4.2.2.  4.2.3.  4.2.4.  4.2.5.  4.2.6.  4.2.7.  4.2.11.  4.2.12.  4.2.13.  4.2.14.  4.2.16.  4.2.17.  4.2.18.  4.2.19.  4.2.20.  4.2.21.  4.2.22.  4.2.24.  4.2.25 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |  |  |  |
| --- | --- | --- | --- | --- | --- |
| **Област: Научно-истраживачки рад у области безбедности саобраћаја** | | | | | |
| Р. бр. | Мера/Активност | Рокови \* | Финансијска средства (РСД) | Одговорни субјекти | Веза са активности у АП\*\* |
|  | Припрема и усвајање стратегије и акционог плана безбедности саобраћаја | III | 1.150.000,00 | Савет за безбедност саобраћаја, Општинска управа | 1.1.5. |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |
| --- | --- | --- |
| **Области** | **Финансијска средства** | **Проценат по областима** |
| Унапређење саобраћајне инфраструктуре | 2.800.000,00 | 40% |
| Рад тела | 250.000,00 | 3,6% |
| Унапређење саобраћајног образовања и васпитања | 0,00 | 0% |
| Превентивно-промотивне активности из области безбедности саобраћаја | 2.800.000,00 | 40% |
| Научно-истраживачки рад у области безбедности саобраћаја | 1.150.000,00 | 16,4% |
|  | | |
| **Укупно:** | **7.000.000,00** | **100%** |

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ: 06-29/23-1/2024-03 од 01.04.2024. године**

**ЗАМЕНИК ПРЕДСЕДНИКА**

**Општинског већа**

**Бранко Бјелић**

**ОБРАЗЛОЖЕЊЕ**

На основу чланова 17. и 18. Закона о безбедности саобраћаја на путевима ("Службени гласник РС ", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019, 128/2020 - др. закон и 76/2023), Влада Републике Србије на предлог министра надлежног за унутрашње послове донела је Одлуку о распореду и коришћењу средстава за финансирање унапређења безбедности саобраћаја на путевима у 2024. години ("Службени гласник РС", бр. 3 од 12. јануара 2024. - исправка).

Распоред и коришћење средстава за финансирање унапређења безбедности саобраћаја на путевима у 2024. години врши се у складу са Националним годишњим програмом унапређења безбедности саобраћаја на путевима за 2024. годину (у даљем тексту: Национални програм), који чини саставни део Одлуке о распореду и коришћењу средстава за финансирање унапређења безбедности саобраћаја на путевима у 2024. години (у даљем тексту: Одлука).

За финансирање унапређења безбедности саобраћаја на путевима опредељују се средства у буџету Републике Србије, на разделу министарства надлежног за унутрашње послове.

Укупна расположива финансијска средства за реализацију мера и активности којима се унапређује безбедност саобраћаја из Националног програма, који је саставни део Одлуке, обезбеђена су Законом о буџету Републике Србије за 2024. годину („Службени гласник РС”, број 92/23), у висини од 2.500.000.000,00 динара, на разделу 15 – Министарство унутрашњих послова, глави 15.0 – Министарство унутрашњих послова, програму 1409 - Безбедност, функцији 310 – Услуге полиције, програмска активност 0004 – Подршка ЈЛС за унапређење безбедности саобраћаја, економска класификација 463 – Трансфери осталим нивоима власти. Чланом 9. ставом 2. тачком 9. Закона о безбедности саобраћаја на путевима Агенција за безбедност саобраћаја обавља послове у погледу спровођења и реализације Националног годишњег програма унапређења безбедности саобраћаја на путевима.

У складу са Одлуком и Националним програмом, Агенција за безбедност саобраћаја је расписала Први јавни позив за финансирање унапређења безбедности саобраћаја на путевима у 2024. години (број: 401-00-00004/2024-01, од дана 00.00.2024. године), којим су опредељена средства за финансирање безбедности саобраћаја на путевима на подручју Нове Вароши у износу од 7.000.000,00 динара.

На основу члана 22. става 1. и члана 24. става 1. Правилника о раду тела за координацију послова безбедности саобраћаја на путевима („Службени гласник РС”, број 16/24), тело за координацију послова безбедности саобраћаја на подручју локалне самоуправе Нова Варош припремило је Предлог програма за рад тела за координацију послова безбедности саобраћаја на подручју локалне самоуправе Нова Варош за 2024. годину и исти доставља Надлежном извршном органу јединице локалне самоуправе на усвајање, са циљем пријаве на Први јавни позив за финансирање програма тела за финансирање унапређења безбедности саобраћаја на путевима у 2024.